Diari Oficial de la Generalitat Valenciana


Sumari del DOGV 3960, del 15-03-2001 (2001/1911)

Convocatòria per a cobrir mitjançant concurs oposició una plaça de tècnic de promoció lingüística, grup B, vacant en la plantilla de personal funcionari de l'Ajuntament de Puçol.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1911


Data del document
:   15-02-2001

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * concurs administratiu
    * administració local

Convocatòria per a cobrir mitjançant concurs oposició una plaça de tècnic de promoció lingüística, grup B, vacant en la plantilla de personal funcionari de l'Ajuntament de Puçol. [2001/A1911]
  
Mitjançant la Resolució de l'Alcaldia Presidència número 304/2001, es van aprovar les bases específiques que han de regir el procediment selectiu, per a cobrir per concurs oposició una plaça de tècnic de promoció lingüística, grup B, vacant en la plantilla de personal funcionari de l'Ajuntament de Puçol, així com la convocatòria de les esmentades proves, amb el contingut següent:
  
Bases que han de regir la convocatòria per a cobrir en propietat una plaça de tècnic mitjà de promoció lingüística inclosa en l'oferta d'ocupació pública de 2000
  
Primera. De l'objecte de la convocatòria
  
1. És objecte d'aquesta convocatòria la provisió d'una plaça de tècnic mitjà de promoció lingüística, pel sistema de concurs oposició lliure, enquadrada en el grup B dels de l'article 25 de la Llei 30/1984, de 2 d'agost, de Mesures per a la Reforma de la Funció Pública, pertanyent a l'escala d'administració especial, subescala tècnica, classe mitjana, grup B. La plaça està dotada amb les retribucions corresponents al grup assenyalat.
  
Funcions:
  
- Traducció d'actes i resolucions al valencià.
  
- Traducció de documents, textos i la resta de publicacions de l'Ajuntament.
  
- Normalització lingüística en el sentit més ample, incloent la transcripció per mitjans mecanogràfics o informàtics de les actes i i els actes administratius esmentats.
  
- Assessorament, programació d'activitats, ajudes i projectes en matèria lingüística, així com les tasques administratives que se'n deriven.
  
- Qualsevol altra funció accessòria a les anteriors o que se li encomane que requerisquen un nivell de coneixement, habilitat i esforç semblants en relació amb el contingut del lloc de treball.
  
Horari:
  
La jornada de treballa serà partida (matí i vesprada).
  
2. La persona aspirant que resulte nomenada per a aquesta plaça quedarà sotmesa, des del moment de la presa de possessió, al règim d'incompatibilitats vigent.
  
3. Aquestes bases es publicaran íntegres en el Butlletí Oficial de la Província i en el Diari Oficial de la Generalitat Valenciana.
  
4. L'anunci de convocatòria i extracte d'aquestes bases es publicarà en el Boletín Oficial del Estado.
  
Segona. De les condicions dels aspirants
  
1. Per a prendre part en el procediment selectiu que es convoca, les persones aspirants han de complir els requisits següents:
  
a) Posseir la nacionalitat espanyola o la d'alguns dels estats membres de la Unió Europea, en els termes de la Llei 17/1993, de 23 de desembre.
  
b) Haver fet 18 anys.
  
c) Posseir el títol de diplomat universitari, Formació Professional de tercer grau o equivalent; s'entendrà com a equivalent haver superat tres cursos de qualsevol carrera universitària o estar en condicions d'obtenir-lo en el termini en què finalitze l'assenyalat per a la presentació d'instàncies. En qualsevol cas, l'equivalència, la demostrarà l'aspirant mitjançant un certificat expedit per l'administració competent.
  
d) No patir cap malaltia ni defecte físic que impedisca l'exercici normal de les funcions del càrrec. Les persones que tinguen la condició de discapacitades han d'acreditar l'aptitud per a l'exercici de les funcions corresponents a les places objecte d'aquesta convocatòria, mitjançant un dictamen expedit, amb posterioritat a la publicació d'aquesta en el Boletín Oficial del Estado i amb anterioritat a la iniciació de les proves selectives, per un equip multiprofessional competent, d'acord amb el que estableix l'article 38.3 de la Llei 13/1992, de 7 d'abril. En cas contrari, no seran admeses a les proves selectives.
  
e) Posseir el certificat de coneixement superior de valencià expedit per la Junta Qualificadora de Coneixements del Valencià, o equivalent, de conformitat amb el que estableix l'Ordre de 16 d'agost de 1994, de la Conselleria de Cultura, Educació i Ciència.
  
f) No haver sigut separat, mitjançant un expedient disciplinari, del servei de l'estat, administració local o autonòmica, ni estar inhabilitat per a l'exercici de les funcions públiques.
  
g) Comprometre's a prestar jurament o promesa d'acord amb el que disposa el Reial Decret 707/1984, de 19 de desembre.
  
2. El compliment de tots els requisits exigits s'entendrà referit al dia en què va concloure el termini de presentació d'instàncies.
  
Tercera. De les sol·licituds
  
1. Les instàncies en què se sol·licita prendre part en aquestes proves selectives s'han d'adreçar a l'alcalde president, podent-s'hi utilitzar el model d'instància que serà facilitat a les persones interessades a l'Oficina de Registre de l'Ajuntament, i a la qual cal adjuntar els mèrits de possible valoració en la fase de concurs; s'hi tindran en compte, a l'efecte de valoració, únicament els documents originals o còpies degudament compulsades.
  
2. La presentació d'instàncies s'ha d'efectuar al Registre General de l'Ajuntament de Puçol o en qualsevol de les formes establides en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, reformada per la Llei 4/1999, de 13 de gener, durant el termini de 20 dies naturals comptadors a partir de l'endemà de la publicació d'aquesta convocatòria en el Boletín Oficial del Estado.
  
4. Els drets d'examen es fixen en 6.000 pessetes.
  
Quarta. De l'admissió de les persones aspirants
  
1. Per a ser admeses a aquestes proves selectives, n'hi haurà prou que les persones aspirants manifesten en les instàncies que compleixen totes les condicions exigides en la base segona, referides a la data d'expiració del termini de presentació d'instàncies, i que aporten la documentació corresponent als mèrits al·legats i a les titulacions exigides en la convocatòria, mitjançant originals o còpies compulsades, així com el resguard del pagament dels drets d'examen.
  
2. Finalitzat aquell, després de verificar que s'ha efectuat el pagament dels drets d'examen, per la Resolució de l'Alcaldia s'aprovarà la llista de persones aspirants admeses i excloses, que es farà pública mitjançant la inserció en el Butlletí Oficial de la Província i al tauler d'edictes de la casa consistorial, i es concedirà un termini de 10 dies per a esmenar errors.
  
3. La publicació d'aquesta resolució serà determinant a l'efecte de possibles impugnacions o recursos.
  
4. Les reclamacions, si n'hi ha, seran acceptades o rebutjades en la resolució que aprova la llista definitiva, que també es farà pública.
  
5. Els errors de fet podran esmenar-se en qualsevol moment, d'ofici o a instància de les persones interessades.
  
Cinqué. De la resta de tràmits previs a la realització de les proves i del tribunal qualificador
  
1. En la mateixa resolució en què s'aprove la llista de persones aspirants admeses i excloses, es fixaran la composició del tribunal qualificador, i el lloc, data i hora de realització del primer exercici de la fase d'oposició.
  
2. De conformitat amb el que disposa la legislació vigent, el tribunal es constituirà de manera següent:
  
President: el de la corporació o membre d'aquesta en qui delegue.
  
Secretari: el de la corporació o funcionari d'aquesta en qui delegue, que actuarà amb veu però sense vot.
  
Vocals:
  
- Un representant del professorat oficial, designat per la Direcció General de la Funció Pública.
  
- Un representant de l'administració del Consell de la Generalitat Valenciana, designat per la Direcció General d'Administració Territorial.
  
- El funcionari que ocupe la direcció del servei respectiu dins de l'especialitat o, si no és possible, un tècnic superior o un expert designat pel president de la corporació municipal.
  
- Un funcionari de carrera, designat per la corporació a proposta de la Junta de Personal o per l'òrgan de representació del personal si n'hi ha.
  
- Un membre de la corporació, que s'ha de designar entre els representants dels grups polítics municipals. O bé un funcionari de carrera designat pels representants dels grups polítics municipals.
  
A més, hi assistiran:
  
- Amb veu però sense vot, un representant sindical.
  
La designació dels membres titulars inclourà també la dels suplents.
  
3. La resolució per la qual es designen els membres del tribunal inclourà els respectius suplents i, d'acord amb el que s'ha assenyalat, es publicarà en el Butlletí Oficial de la Província i al tauler d'edictes a fi de poder promoure la recusació establida en l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb els supòsits que considera l'article 28 del mateix text legal. Igualment, les persones que incórreguen en causa d'abstenció hauran de comunicar-ho a l'autoritat que les haja designades.
  
4. El tribunal no podrà constituir-se sense l'assistència, com a mínim, de la meitat dels seus membres, titulars o suplents indistintament.
  
5. El tribunal, per a la realització de les proves, podrà designar els col·laboradors, ajudants i assessors especialistes que estime oportú, als quals seran aplicables també les causes d'abstenció i recusació establides en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Sisena. Del calendari de les proves i ordre d'actuació
  
1. D'acord amb el que indica l'apartat primer de la base cinquena, el calendari de realització de proves es farà públic.
  
2. Una vegada començades les proves selectives, el tribunal farà públic l'anunci de realització dels restants exercicis al local on s'haja realitzat l'anterior i al tauler d'anuncis de la casa consistorial. Aquests anuncis s'han de publicar, com a mínim, amb 12 hores d'antelació quan es tracte del mateix exercici.
  
3. Les persones aspirants seran convocades per a cada exercici en crida única. Llevat de casos de força major degudament justificats i apreciats amb absoluta llibertat de criteris pel tribunal, el fet que les persones aspirants no es presenten a qualsevol dels exercicis obligatoris en el moment de ser cridades determinarà automàticament la pèrdua del seu dret a participar en aquest exercici i en els successius, i quedaran excloses, en conseqüència, del procediment selectiu.
  
4. El tribunal podrà requerir les persones aspirants en qualsevol moment perquè acrediten la seu identitat; i amb aquest fi hauran d'anar proveïdes del document nacional d'identitat.
  
Setena. Del contingut del procés selectiu
  
El procediment selectiu constarà de les fases i exercicis següents:
  
1. Fase de concurs
  
Com que el procediment es planteja com a concurs oposició, abans de començar la fase d'oposició, el tribunal haurà de valorar els mèrits al·legats per les persones aspirants d'acord amb el barem següent:
  
1.1 Per experiència professional (fins a 2 punts):
  
- Per serveis prestats com a tècnic o tècnica de grau mitjà de normalització lingüística en gabinets de normalització lingüística, en l'administració local (bé en règim laboral o funcionarial), acreditats mitjançant un certificat expedit per l'administració corresponent, a raó de 0,1 punts per mes complet de servei.
  
- Per serveis prestats com a tècnic o tècnica de grau mitjà de normalització lingüística en gabinets de normalització lingüística, en qualsevol altra administració pública (bé en règim laboral o funcionarial) distinta a la local, acreditats mitjançant un certificat expedit per l'administració corresponent, a raó de 0,05 punts per mes complet de servei.
  
1.2 Per serveis prestats com a professor o professora de valencià per a l'administració pública i centres d'ensenyament reglat (fins a un màxim de 2 punts).
  
- De 500 a més hores 2 punts
  
- De 400 a 499 hores 1,50 punts
  
- De 300 a 399 hores 1 punt
  
- De 200 a 299 hores 0,50 punts
  
S'han d'acreditar els serveis prestats mitjançant un certificat expedit per l'administració local, organisme autònom local o empresa pública local.
  
1.3 Cursos de formació i perfeccionament relacionats amb les tasques pròpies de la plaça que es convoca (fins a un màxim d'1 punt):
  
La valoració de cada curs s'efectuarà en funció de la seua duració, d'acord amb l'escala següent:
  
- De 100 a més hores 1 punt
  
- De 75 o més hores 0,75 punts
  
- De 50 o més hores 0,50 punts
  
- De 25 o més hores 0,25 punts
  
Només es valoraran els cursos si van ser convocats o organitzats per la universitat, instituts o escoles oficials de funcionaris, o altres entitats, sempre que en aquest últim cas hagen sigut homologats per l'Institut Valencià d'Administració Pública. Així mateix, es valoraran els cursos de formació contínua dins de l'acord nacional de formació contínua en les administracions públiques en qualsevol de les seues edicions.
  
Aquelles activitats de naturalesa diferent als cursos, com ara jornades, taules redones, trobades, debats o anàlogues, no podran ser objecte de valoració. Tampoc es valoraran els cursos en què no conste la duració en hores d'aquests.
  
1.4 Coneixement de valencià específic:
  
1.4.1 Es valorarà la possessió, a raó d'1 punt per cada un d'ells, dels certificats corresponents a:
  
- Llenguatge Administratiu
  
- Correcció de Textos
  
- Llenguatge en els Mitjans de Comunicació
  
Aquestes titulacions han d'estar homologades d'acord amb el que estableix l'Ordre de 16 d'agost de 1994, de la Conselleria de Cultura, Educació i Ciència, i a raó d'1 punt per cada una d'elles.
  
1.5 Per posseir el títol de llicenciat en Filologia Hispànica, especialitat de Valencià o equivalent: 1 punt.
  
1.6 Entrevista: el tribunal podrà realitzar una entrevista a les persones aspirants, que tindrà el valor d'1 punt com a màxim.
  
2. Fase d'oposició
  
1. La fase d'oposició constarà dels exercicis següents, tots ells de caràcter obligatori i eliminatori, que han de ser realitzats per les persones aspirants en valencià.
  
1.1 Primer exercici: escrit, obligatori i eliminatori per a totes les persones aspirants.
  
Consisteix a desenvolupar per escrit, i en un temps màxim de dues hores, dos temes elegits a l'atzar d'entre els que figuren en l'annex II, dels quals, un d'ells pertanyerà a la part primera i un a la segona.
  
En aquest exercici, es valoraran la formació general, la claredat i l'ordre en l'exposició d'idees, la facilitat d'exposició escrita, l'aportació personal de la persona aspirant i la capacitat de síntesi.
  
Aquest exercici ha de ser llegit davant del tribunal; la lectura serà pública i s'efectuarà els dies i hores que aquest òrgan de selecció assenyale oportunament.
  
1.2 Segon exercici: escrit, obligatori i eliminatori per a totes les persones aspirants.
  
Consisteix en la resolució de dos supòsits pràctics proposats pel tribunal de la part segona de l'annex II, relatius a matèries d'assessorament lingüístic, ensenyament del valencià, dinamització lingüística, coneixement del marc legal en matèria de normalització lingüística i redacció de documents administratius.
  
En aquest segon exercici es valoraran l'exposició clara i ordenada de les idees i la visió global de la persona aspirant sobre el tema proposat i la correcció en l'expressió escrita. La persona aspirant ha de demostrar, a més dels coneixements específics que calen per al lloc, capacitat organitzativa i de planificació.
  
Vuitena. De la qualificació dels exercicis
  
La qualificació dels exercicis serà la mitjana aritmètica de les puntuacions atorgades pels membres del tribunal.
  
El primer exercici es puntuarà entre 0 i 10 punts, i en quedaran eliminades les persones aspirants que no arriben al mínim de 5 punts.
  
El segon exercici es puntuarà entre 0 i 20 punts, i en quedaran eliminades les persones aspirants que no arriben al mínim de 10 punts.
  
Els resultats de cada exercici es faran públics immediatament després de ser acordats pel tribunal, quan la totalitat de persones aspirants els hagen acabat, mitjançant un anunci que s'insertarà al tauler d'anuncis de la casa consistorial.
  
La qualificació definitiva estarà determinada per la suma de la qualificació obtinguda en els exercicis de la fase d'oposició i de la resultant de la valoració dels mèrits.
  
Novena. De la relació de persones aprovades, proposta i presentació de documents
  
1. En acabar la fase d'oposició, i sumada la puntuació a l'obtinguda en la fase de concurs, el tribunal qualificador publicarà la relació de persones aprovades per ordre de puntuació, i elevarà a l'Alcaldia Presidència una proposta de nomenament pertinent.
  
2. A L'alcalde president li correspon el nomenament de la persona aspirant proposada.
  
3. La persona aspirant proposada ha de presentar a la Secretaria de l'Ajuntament, Departament de Personal, en el termini de 20 dies naturals a partir de l'endemà de la publicació de la proposta, els documents que acrediten que compleix els requisits exigits en la base segona.
  
4. La persona que tinga la condició de funcionària pública estarà exempta de justificar documentalment les condicions i requisits ja demostrats per a obtenir el nomenament anterior, i haurà de presentar un certificat del ministeri, corporació local, administració autonòmica o organisme públic del qual depenga, on acredite la seua condició i totes les circumstàncies que consten en l'expedient personal.
  
5. La persona que en el termini assenyalat en l'apartat anterior i, llevat de casos de força major, no presente la documentació no podrà ser nomenada, i quedaran anul·lades totes les actuacions del tribunal, sense perjudici de les responsabilitats que pogueren derivar-se per falsedat en la seua instància.
  
Deu. Del nomenament
  
1. Complits els tràmits assenyalats, es procedirà a nomenar la persona aspirant proposada, que haurà de prendre possessió en el termini no superior a 30 dies comptadors a partir de l'endemà de la notificació de la proposta de nomenament.
  
Onze. De les incidències
  
El tribunal està autoritzat per a resoldre els dubtes que es presenten i adoptar els acords que calguen per al bon ordre del procés selectiu en tot allò que no preveuen aquestes bases.
  
Dotze. De la normativa aplicable i recursos
  
1. Aquesta convocatòria, en tot allò que no preveuen les bases, es regirà per les bases generals per a la selecció de personal de l'Ajuntament de Puçol, publicades en el Butlletí Oficial de la Província número 299, de 17 de desembre de 1997; número 76 de 31 de març de 1998 i número 109 de 9 de maig de 2000; el Reial Decret Legislatiu 781/1986, de 18 d'abril, Llei 7/1985, de 2 d'abril, Llei de la Funció Pública Valenciana i la resta de disposicions legals estatals i autonòmiques vigents referides al personal al servei de l'administració pública.
  
2. Contra aquesta convocatòria i tots els actes administratius definitius que se'n deriven, les persones interessades hi podran interposar els recursos oportuns en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, reformada per la Llei 4/1999, de 13 de gener.
  
ANNEX II
  
Part primera:
  
1. La Constitució espanyola de 1978. Drets i deures fonamentals. El Govern i les Corts Generals de l'estat, composició i funcions.
  
2. L'Estatut d'Autonomia de la Comunitat Valenciana. Les Corts i el Govern Valencià.
  
3. Legislació i normativa sobre l'ús i ensenyament del valencià i el seu desplegament. La Llei d'Ús i Ensenyament del Valencià.
  
4. Cultura general i específica referida a la Comunitat Valenciana (geografia, història, literatura, economia i cultura).
  
5. Règim local espanyol. Principis constitucionals i regulació jurídica.
  
6. El municipi. El terme municipal. La població municipal. Consideració especial del veí. L'empadronament municipal.
  
7. Organització i competències municipals.
  
8. Règim de sessions i acords dels òrgans col·legiats locals.
  
9. Mancomunitats. Agrupacions. Altres estructures supramunicipals.
  
10. Ordenances i reglaments de les entitats locals. Classes. Procediment d'elaboració i aprovació.
  
11. Autonomia municipal i tutela.
  
12. La funció pública local; la seua organització.
  
13. Drets i deures dels funcionaris públics locals. Dret de sindicació. Seguretat Social.
  
14. Els béns de les entitats locals. Règim d'utilització dels de domini públic.
  
15. Els pressupostos locals. Comptabilitat i comptes.
  
Part segona:
  
1. El nivell foneticofonològic. Sons i fonemes. Conceptes fonamentals de la fonologia. Fonema. Arxifonema. Variants i al·lòfons. Trets. Oposicions.
  
2. El sistema foneticofonològic de la nostra llengua. El subsistema vocàlic. El subsistema consonàntic. Fonètica combinatòria. Trets suprasegmentals: l'accent d'intensitat i l'entonació.
  
3. L'ortografia. L'alfabet (grafies i dígrafs). Ortografia de les vocals. Ortografia de les consonants. La divisió sil·làbica de les paraules. La representació gràfica dels trets suprasegmentals: l'accentuació.
  
4. La morfologia. Principals branques de l'estudi morfològic. Els conceptes fonamentals de la morfologia: monema, lexema, morfemes. Els processos morfològics: flexió, derivació, composició i clitització.
  
5. La flexió nominal. El gènere i el nombre. L'article: variants geogràfiques.
  
6. La flexió verbal. Els morfemes verbals. Mode. Temps. Aspecte. La conjugació dels verbs.
  
7. L'auxiliaritat verbal. Els morfemes que aglutina. Formes no personals. Perífrasis verbals.
  
8. Morfologia dels pronoms. Tipus de pronoms. Morfologia i sintaxi dels pronoms àtons. Variants geogràfiques.
  
9. La lexicologia com a morfologia lèxica. El concepte de la paraula. Els processos de creació lèxica: derivació i composició.
  
10. La lexicografia. El diccionari (concepte, estructura i tipus). Les enciclopèdies. Els vocabularis. Principals treballs lexicogràfics actuals.
  
11. El lèxic. Conceptes bàsics. Formació històrica del lèxic. Els barbarismes. Els neologismes.
  
12. La terminologia. Els llenguatges d'especialitat. El terme. El treball terminològic. Vocabularis especialitzats.
  
13. La semàntica. Conceptes fonamentals. Relacions semàntiques entre paraules: monosèmia i polisèmia, sinonímia i antonímia. Semàntica oracional. Semàntica del discurs o textual. La interferència lexicosemàntica.
  
14. Introducció a la sintaxi. Sintaxi i gramàtica. Tipus de gramàtica. Principal corrents lingüístics del segle XX: gramàtica tradicional, estructuralisme, generativisme i lingüística textual. Conceptes generals: categories i funcions. Anàlisi sintàctica. Anàlisi categorial i anàlisi funcional.
  
15. Unitats sintàctiques. Categoria. Sintagma. L'oració. Conceptes relacionats amb el d'oració: proposició, clàusula i fragment. El text.
  
16. Descripció categorial de l'oració simple: els sintagmes. El sintagma nominal (SN). El sintagma adjectival (SADJ). El sintagma preposicional. El sintagma adverbial. El sintagma verbal (SV).
  
17. Descripció funcional de l'oració simple. L'oració, categorització i tipus. El procés de pronominalització. Doblament de clítics i fenòmens d'èmfasi.
  
18. Les oracions atributives i les passives. L'oració atributiva. El concepte de predicatiu i els verbs pseudocopulatius. Els verbs ser i estar. El complement de passivitat. Tipus de passivitat. Construccions relacionades amb les passives. Restriccions a la passiva.
  
19. La modalitat oracional i els tipus d'oracions. L'oració i la modalitat oracional. La negació i l'oració negativa. Els indefinits i la doble negació. La interrogació; l'oració interrogativa: estructura i tipus. L'exclamació i l'oració exclamativa.
  
20. L'oració composta. El concepte d'oració composta. Tipus de composició oracional: coordinació, subordinació i juxtaposició. La coordinació. Tipus. La subordinació substantiva. La subordinació adjectiva. Classes, funcions i pronoms relatius. La subordinació adverbial. Classes, funcions i adverbi. Partícules pronominals adverbials. El concepte de juxtaposició.
  
21. Introducció a l'anàlisi textual. Tres nivells de l'anàlisi lingüística: sintàctic, semàntic i pragmàtic. La pragmàtica. La teoria dels actes de la parla. La lingüística textual. Competència textual i competència comunicativa.
  
22. El text com a unitat comunicativa. Concepte de text. Els nivells de l'anàlisi textual. Adequació o coherència pragmàtica, coherència textual, cohesió textual. Conceptes i fenòmens.
  
23. L'adequació pragmàtica: les relacions entre el text i el context. Registres i construcció del text.
  
24. La coherència textual: concepte i elements de coherència. La progressió temàtica. La cohesió textual: concepte i fenòmens de cohesió. La modalització textual.
  
25. Les tipologies textuals. Elements per a una tipologia textual. Criteris de classificació de textos.
  
26. La variació lingüística. Eixos de variació. Els conceptes de llengua i dialecte.
  
27. La sociolingüística. Conceptes bàsics: contacte de llengües, interferència, bilingüisme i diglòssia, substitució lingüística i normalització, estandardització i normativització.
  
28. El marc sociolingüístic del valencià. El conflicte lingüístic. Situació solicolingüística actual. La normativització. L'estàndard. L'ensenyament d'una llengua en un mitjà amb conflicte lingüístic.
  
29. La planificació lingüística. La promoció lingüística. La planificació i promoció lingüístiques en l'àmbit universitari.
  
30. Dialectologia. Extensió geogràfica i nombre de parlants de la llengua. Fragmentació interna: dialectes oriental i occidental. Descripció de les variants geogràfiques. Extensió territorial i límits, característiques generals (fonètiques, morfosintàctiques i lèxiques), subdialectes i parles.
  
31. El valencià: descripció i característiques fonètiques, morfosintàctiques i lèxiques. Varietats dialectals: septentrional, central i meridional.
  
32. Onomàstica: antroponímia i toponímia. Relació entre l'onomàstica i la dialectologia. Transcripció i transliteració. Els gentilicis. La legislació sobre l'onomàstica.
  
33. La variació funcional de la llengua. Els registres. El llenguatge administratiu. El llenguatge cientificotècnic. El llenguatge periodístic. Els mitjans de comunicació. El doblatge.
  
34. El llenguatge administratiu valencià. Tradició i modernitat en el seu establiment. Terminologia administrativa. Abreviacions. Documentació. Monolingüisme i bilingüisme en la documentació.
  
35. El llenguatge científic i tècnic. La transcripció de paraules grecollatines. La precisió lèxica. La traducció especialitzada.
  
36. Història externa de la llengua. L'adscripció gal·loromànica o iberoromànica. El nom de la llengua. Etapa de formació: del llatí vulgar al naixement de la llengua medieval. Etapa d'expansió. La Cancelleria Reial.
  
37. Evolució de l'idioma durant els segles XVI, XVII, XVIII i XIX.
  
38. Evolució de l'idioma durant el segle XX. Les Normes de Castelló.
  
39. Aprenentatge-adquisició de llengües. L'adquisició del llenguatge. Adquisició de la primera i les segones llengües. Semblances i diferències.
  
40. Mètodes d'ensenyament-aprenentatge de llengües. La lingüística i l'ensenyament de llengües. Aplicacions didàctiques de la gramàtica tradicional, de la lingüística estructural i de la gramàtica generativa. Principals aportacions didàctiques de la lingüística textual. Els mètodes comunicatius.
  
41. Les habilitats lingüístiques. Didàctica de l'expressió oral. Didàctica de l'expressió escrita. Tècniques per al desenvolupament.
  
42. Aprenentatge de llengües en persones adultes.
  
43. El disseny curricular. Estructuració d'un currículum: característiques generals. Anàlisis de necessitats lingüístiques. Elaboració d'un síl·lab. La programació: cursos de llengua general i cursos de llengua per a usos científics. Seguiment i avaluació del procés d'aprenentatge.
  
44. L'autoaprenentatge. L'autoaprenrntatge dirigit. Autonomia de l'autoaprenentatge. Implicacions metodològiques. L'autoaprenentatge des de la perspectiva de l'adquisició de llengües.
  
45. La llengua i les indústries del llenguatge: la informàtica (xarxes, bancs de dades, traducció automàtica, tractament de textos.)
  
Cosa que es fa pública perquè es prenga coneixement i als efectes oportuns.